Diari Oficial de la Generalitat Valenciana


Sumari del DOGV 5704, del 15-02-2008 (2008/1866)

RESOLUCIÓ de 28 de novembre de 2007, de la Direcció General per al Canvi Climàtic, per la qual s'atorga a l'empresa Azulejos y Pavimentos, SA l'autorització ambiental integrada per a les instal·lacions de fabricació de paviment i revestiment ceràmic al terme municipal de Sant Joan de Moró (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5704

Data del DOGV
:   15-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/1866


Data del document
:   28-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sant Joan de Moró
    * empresa privada
    * ceràmica
    * edifici industrial

RESOLUCIÓ de 28 de novembre de 2007, de la Direcció General per al Canvi Climàtic, per la qual s'atorga a l'empresa Azulejos y Pavimentos, SA l'autorització ambiental integrada per a les instal·lacions de fabricació de paviment i revestiment ceràmic al terme municipal de Sant Joan de Moró (Castelló). [2008/1866]  
Vistos els documents obrants en l'expedient 255/06 IPPC, instruït a instàncies de l'empresa Azulejos y Pavimentos, SA, a fi d'obtenir l'autorització ambiental integrada per a les instal·lacions de fabricació de paviment i revestiment ceràmic, s'emet aquesta resolució de conformitat amb els següents,   
Antecedents de fet  
Primer. Amb data 22 de desembre de 2006, Ricardo Aparici Edo, en representació de l'empresa Azulejos y Pavimentos, SA amb CIF A-12014569, presenta en la conselleria de Territori i Habitatge, sol·licitud d'autorització ambiental integrada per a una indústria de fabricació de paviment i revestiment ceràmics situada en la carretera CV-160, de Castelló a Sant Joan de Moró, Hm 7,5, al terme municipal de Sant Joan de Moró, i que es detalla en l'annex I.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada a fi que informen sobre la suficiència de la documentació que acompanya la sol·licitud.  
Tercer. Obren en l'expedient els informes de l'Ajuntament de Sant Joan de Moró, de la Confederació Hidrogràfica del Xúquer, de l'Àrea d'Avaluació Ambiental, del Servei de Residus Urbans, del Servei de Residus Industrials i del Servei de Protecció de l'Ambient Atmosfèric.  
Quart. Amb data 12 d'abril de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, i publica anunci en el Diari Oficial de la Comunitat Valenciana (DOCV núm. 5488).  
Durant aquest no es presenten al·legacions al projecte, en aquesta conselleria i en l'Ajuntament de Sant Joan de Moró, i consta en l'expedient certificat de la informació pública.  
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 14 de setembre de 2007 es requereix documentació aclaridora a l'empresa, i es presenta amb data 23 d'octubre.  
Seté. Amb data 4 d'octubre de 2007 l'Àrea d'Avaluació Ambiental emet un informe d'impacte ambiental d'acord amb el que estableix l'article 34 de la Llei 2/2006, de 5 de maig, de prevenció de la contaminació i qualitat ambiental, en el que estima acceptable, només a l'efecte ambiental, el projecte per a la instal·lació d'una indústria per a la fabricació de paviment i revestiment ceràmic, promogut per Azulejos y Pavimentos, SA, en els termes que estableix el projecte, l'estudi d'impacte ambiental i la resta de documentació que consta en l'expedient.  
Vuité. Amb data 22 de novembre de 2007 es realitza el tràmit d'audiència a la persona interessada.  
Nové. Amb data 27 de novembre de 2007 la Comissió d'Anàlisi Ambiental Integrat celebra una sessió ordinària i aprova la proposta de resolució de l'ex. 255/06 IPPC de sol·licitud d'autorització ambiental integrada, promogut per Azulejos y Pavimentos, SA.  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveu els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que tinc conferides, resolc:  
Primer. Concedir a Azulejos y Pavimentos, SA, l'autorització ambiental integrada per a les seues instal·lacions de fabricació de paviment i revestiment ceràmic, que s'han de desenvolupar a l'establiment situat en la carretera CV-160 Castelló-Sant Juan de Moró, Hm. 7,5 al terme municipal de Sant Joan de Moró (Castelló), referent al projecte bàsic per a l'autorització ambiental integrada d'indústria ceràmica, visat en data 14 de desembre de 2006 pel Sr. Francisco Blasco Sánchiz, quedant inscrita en el Registre General d'Instal·lacions IPPC de la Comunitat Valenciana amb el número 106-07/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents, la nomenclatura dels quals serà d'ara en avant la utilitzada per al millor control i comunicació de les emissions:  
Núm. focus Descripció  
F-1 Xemeneia filtre de mànegues argiles  
F-2 Xemeneia filtre de mànegues neteja argiles  
F-3 Xemeneia filtre premses 1, 2 i 3  
F-4 Xemeneia filtre premses 4, 5 i 6  
F-5 Xemeneia filtre de mànegues neteja premses  
F-6 Xemeneia filtre de mànegues polidores  
F-7 A Xemeneia filtre de mànegues esmaltat  
F-7 B Xemeneia filtre de mànegues esmaltat  
F-8 Xemeneia d'entrada forn 2  
F-9 Xemeneia d'entrada forn 3  
F-10 Xemeneia assecadora 2 esmalts  
F-11 Xemeneia assecadora 3 esmalts  
F-12 Xemeneia assecadora 1 premses  
F-13 Xemeneia assecadora 2 premses  
F-14 Xemeneia assecadora 3 premses  
F-15 Xemeneia assecadora 4 premses  
F-16 Xemeneia assecadora 1 vagonetes  
F-17 Xemeneia assecadora 2 vagonetes  
F-18 Xemeneia filtre de mànegues desbarbadores  
F-19 Xemeneia assecadora 2 rectificat  
F-20 Xemeneia assecadora 1 rectificat  
F-21 Xemeneia assecadora 3 rectificat  
F-22 Xemeneia eixida forn 2  
F-23 Xemeneia eixida forn 3  
F-24 Xemeneia entrada forn 1  
F-25 Xemeneia eixida forn 1  
F-26 Xemeneia assecadora 5 premses  
F-27 Xemeneia assecadora 6 premses  
  
\* \* \* \* \* \* \* \* \* \* \* \*  
F-28 Xemeneia filtre de mànegues torres 7 i 8  
F-29 Xemeneia filtre de mànegues premses 7 i 8  
F-30 Xemeneia filtre de mànegues 2 argiles  
F-31 Xemeneia filtre de mànegues torres 9 i 10  
F-32 Xemeneia filtre de mànegues premses 9 i 10  
F-33 Xemeneia filtre de mànegues premses 11,12 i 13  
F-34 Xemeneia filtre de mànegues polidores  
F-35 Xemeneia assecadora 7 premses  
F-36 Xemeneia assecadora 8 premses  
F-37 Xemeneia assecadora 9 premses  
F-38 Xemeneia assecadora 10 premses  
F-39 A Xemeneia filtre de mànegues esmaltat 2  
F-39 B Xemeneia filtre de mànegues esmaltat 2  
F-40 Xemeneia assecadora 1 esmalts  
F-41 Xemeneia assecadora 3 vagonetes  
F-42 Xemeneia assecadora 4 vagonetes  
F-43 Xemeneia filtre de mànegues 2 desbarbadora  
F-44 Xemeneia entrada forn 4  
F-45 Xemeneia eixida forn 4  
F-46 Xemeneia assecadora 6 rectificat  
F-47 Xemeneia assecadora 8 rectificat  
Cada un dels focus estarà convenientment identificat in situ, d'acord amb aquesta nomenclatura.   
Els valors límit d'emissió per a focus canalitzats i la periodicitat de controls per ECMCA seran els següents:  
(1) Per als focus origen en forns el cabal de gasos del qual siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic de l'esmentat contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà d'entregar a la conselleria de Medi Ambient, Aigua, Urbanisme i Habitatge i un estudi tècnic justificatiu que incloga balanços de massa i una proposta de valor límit.  
(3) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(4) Queden exclosos del mesurament d'emissió de partícules els focus de preassement i assecament de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules   
Hauran de disposar de sistemes correctors de depuració de partícules almenys els focus que evacuen corrents de gasos provinents d'aspiracions de material pulverulent. Així mateix, hauran de disposar també d'aquestes sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà mitjançant el control i registre en continu d'almenys un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge de l'esmentat paràmetre haurà de ser verificada per entitats col·laboradores de l'administració en matèria de qualitat ambiental i estar a disposició de la conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'altura del punt d'abocament d'un focus no hi haja altres estructures d'alçària superior a la del mateix focus menys dos metres, que produïsquen un apantallament, que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge haurà de ser menor de 200º C.  
c) Les mesures s'hauran de realitzar en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101.3 kPa, 273.16 K), i per als gasos de combustió en base seca i un contingut d'oxigen del 18% de O2.  
Les mesures de fluor s'hauran de realitzar amb sondes de material resistent a l'atac àcid, acords amb la norma ISO 15.713:2006.  
1.3. Control de l'emissió de partícules per fonts difuses.  
1.3.1. Emmagatzemament i manipulació de materials pulverulents.  
L'emmagatzemament i manipulació de materials pulverulents es realitzarà en les condicions següents:  
a) Tancament de tots els sistemes de transport de matèries primeres pulverulentes en la fàbrica (cintes transportadores, catúfols, etc.).  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
Operacions de recepció de matèries primeres a granel.  
Operacions d'emmagatzemament i descàrrega de grànul atomitzat.  
Operacions d'emmagatzemament del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'haurà de realitzar en les condicions següents:  
a) Reducció de la resuspensió de pols deguda a la circulació interna de vehicles. Amb aquest fi s'hauran de pavimentar els circuits adequats, es mantindran netes les zones de circulació i es limitarà la velocitat en aquestes.  
b) Control a l'entrada i eixida del complex que els camions van coberts i tancats per a evitar vessaments i sobreeiximents. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
S'hauran d'adoptar les mesures necessàries per a complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002, per a zones d'ús industrial són:  
Diürn Nocturn  
70 dB(A) 60 dB(A)  
A la posada en marxa de les ampliacions projectades i almenys cada cinc anys, s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Amb aquest fi es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
3.1. Aigües residuals industrials  
La documentació justifica l'absència d'abocament d'aigües residuals a domini públic hidràulic (abocament zero).   
Les aigües de neteja dels elements de procés són acumulades en un depòsit i retirades per un gestor autoritzat.  
Les aigües utilitzades en el procés de polit i rectificat són tractades en una depuradora fisicoquímica i recirculades per a aquest mateix ús.  
3.2. Aigües sanitàries  
Les aigües residuals sanitàries, se sotmeten a un tractament depurador, s'acumulen en dipòsit d'aigües residuals industrials i posteriorment són traslladades per un gestor autoritzat a una indústria d'atomitzat.  
3.3. Aigües pluvials  
Les aigües pluvials s'aboquen als barrancs pròxims a la indústria: barranc de la Ragina i barranc del Maño.  
A l'efecte de possibles inspeccions pels òrgans que tenen atribuïdes les funcions de control i vigilància del domini públic hidràulic i per a garantir la inexistència d'abocaments al domini públic hidràulic, el titular haurà de disposar i presentar a requeriment d'aquells, les factures o justificants acreditatius de la retirada de les aigües residuals que emmagatzemen en dipòsit impermeable per a posterior tractament per un gestor autoritzat, de manera que aquestes siguen acords amb el volum generat.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001, de 20 de juliol): queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que dispose de l'autorització prèvia administrativa.  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que amb posterioritat puguen demanar-se del titular de l'activitat informes complementaris o periòdics més detallats, tal com es preveu en l'article 3.3 i 3.4 de l'esmentat Reial decret.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la capacitat de generació anual d'aquests siga de l'ordre de magnitud que a continuació es detalla i la capacitat de producció del centre productiu detallat en l'annex I siga de l'ordre de 9.166.740 m²/any de productes ceràmics.  
  
\* \* \* \* \* \* \* \*  
  
L'esmentat centre productiu està inscrit en el Registre de Xicotets Productors de Residus Tòxics i Perillosos de la Comunitat Valenciana conforme al que estableix l'article 22 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos i l'Ordre de 12 de març de 1998, de la conselleria de Medi Ambient per la qual es crea i regula l'esmentat registre.  
Així mateix, es projecta generar els residus següents no perillosos:  
\* \* \* \* \* \* \*   
  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
En el cas que la producció de residus perillosos supere les 10 tones anuals, haurà de sol·licitar la inscripció en el Registre de productors de residus de la Comunitat Valenciana.  
Els residus s'hauran d'entregar a un gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final d'aquests siga la valoració, havent de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que per l'alt contingut líquid d'aquests puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o en dificulte la gestió.  
Per a la recollida de possibles fuites o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquest fi. L'absorbent una vegada contaminat es gestionarà com a residu perillós o no perillós, segons corresponga.  
L'envasament i l'etiquetatge dels residus serà d'acord amb allò que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys, s'haurà d'elaborar un pla de prevenció i reducció de residus que es presentarà en la Direcció General per al Canvi Climàtic cada quatre anys.  
Així mateix omplirà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex lll del Reial decret 833/88.  
Les autoritzacions i resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que cal adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament l'esmentada situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual juntament amb les dades d'identificació, hauran de figurar els següents:  
Causes de l'incident  
Hora en què es va produir i duració d'aquest  
Característiques de l'emissió o abocament  
Mesures correctores adoptades  
Hora i manera en què es comunicarà el succés  
Així mateix, quan es determine el cessament d'alguna de les unitats, s'haurà de procedir al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i l'entorn d'aquest.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, en el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, dels conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Haurà de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desenvolupa el Reglament per al desenvolupament de la llei esmentada.  
La indústria i les instal·lacions d'aquesta s'hauran d'ajustar a les condicions indicades en el projecte tècnic i en els seus annexos en els aspectes no fixats en aquesta resolució.  
S'hauran de complir totes les disposicions aplicables per a garantir la protecció de la salut de les persones.  
S'haurà de comprovar en el control inicial que s'han realitzat les mesures previstes en el projecte.  
8. Obligació de subministrament d'informació.  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatius a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de cadascuna de les ampliacions previstes el titular de la instal·lació haurà de presentar sol·licitud d'autorització d'inici de l'activitat, acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que hi siguen d'aplicació.  
Certificats tècnics exigits per les normatives sectorials aplicables segons el tipus d'activitat.  
Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart. L'informe i certificat emés per una ECMCA, indicats en l'apartat tercer, podran suplir a l'acta de comprovació per part de la Direcció General de Qualitat Ambiental, no obstant això, es podran realitzar visites de comprovació de les instal·lacions autoritzades, d'acord amb l'article 66 de la Llei 2/2006.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de la persona interessada.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 28 de novembre de 2007.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Azulejos y Pavimentos, SA és una empresa existent dedicada a la producció de taulells i productes ceràmics, situada a Sant Joan de Moró (Castelló).  
La indústria disposa de tres forns de cocció i hi està prevista la instal·lació d'un forn més. A més, com a conseqüència de la varietat de formats i models que es realitzen segons les necessitats del mercat, s'incorporaran diversos elements que intervenen en el procés productiu com ara premses, assecadors, línies d'esmaltada, etc.  
Generalment, es treballen en bicocció, encara que amb les ampliacions es preveu que tota la producció puga arribar a realitzar-se en monococció, resultant un total de 9.166.740 m² l'any.  
El procés és l'usual en aquest tipus d'activitat: parteix d'argiles atomitzades adquirides a tercers, premsa, assecament, esmaltada, cocció, classificació i embalatge. A més, es disposa d'una secció per a poliment i rectificació, preparació d'esmalt, laboratori i depuradora.  
Per al control d'emissions atmosfèriques, es disposa de filtres de mànegues en les seccions de recepció i magatzematge d'argiles, premsa i zones d'esmaltada i molturació. En les assecadores i forns de cocció es disposa de xemeneies.  
Les aigües de neteja dels elements de procés són acumulades en un dipòsit i retirades per un gestor autoritzat.  
Les aigües utilitzades en el procés de poliment i rectificació són tractades en una depuradora fisicoquímica i recirculades per a aquest mateix ús.  
Les aigües residuals sanitàries se sotmeten a un tractament depurador, s'acumulen en dipòsit d'aigües residuals industrials i posteriorment són traslladades per un gestor autoritzat a una indústria d'atomitzat.  
Les aigües pluvials s'aboquen als barrancs pròxims a la indústria: barranc de La Ragina i barranc del Maño.  
Els residus tòxics i perillosos s'emmagatzemaran sota coberta, per al posterior enviament d'aquests a un gestor autoritzat.  
L'empresa està inscrita en el Registre de xicotets productors de residus.